**FAKULTET ORGANIZACIONIH NAUKA**

**UNIVERZITET U BEOGRADU**

**Jove Ilića 154, Beograd**

**Izbornom veću Fakulteta organizacionih nauka**

**Dekanu Fakulteta organizacionih nauka**

Odlukom Izbornog veća Fakulteta organizacionih nauka 05-02 br. 4/110-1 od 21.12.2016. godine imenovani smo za članove Komisije za pripremu Izveštaja za izbor jednog saradnika u zvanje asistenta za užu naučnu oblast Informacione tehnologije, na određeno vreme od tri godine sa punim radnim vremenom.

Na osnovu uvida u dostavljeni konkursni materijal, Komisija upućuje Dekanu i Izbornom veću Fakulteta sledeći

**IZVEŠTAJ**

Konkurs za izbor jednog saradnika u zvanje asistenta, na određeno vreme od tri godine, sa punim radnim vremenom, za užu naučnu oblast Informacione tehnologije, objavljen je u listu “Poslovi” Nacionalne službe za zapošljavanje br. 706 od 28.12.2016. sa rokom trajanja od 15 dana. U predviđenom roku prijavio se samo jedan kandidat, Uroš Šošević, koji je dostavio konkursom zahtevanu dokumentaciju.

**PODACI O KANDIDATU UROŠU ŠOŠEVIĆU**

***Biografski podaci***

Uroš Šošević je rođen 1987. godine u Beogradu. Završio je osnovnu školu „Branko Radičević“ u opštini Novi Beograd. Nakon završene osnovne škole upisuje Desetu beogradsku gimnaziju. Srednju školu završava 2006. godine i odmah potom se upisuje na Fakultet Organizacionih Nauka, Univerziteta u Beogradu. Diplomirao je 12.10.2011. godine na studijskom programu Informacioni sistemi i tehnologije, sa prosečnom 8,27 i odbranjenim diplomskim radom pod nazivom „Primena open source rešenja u prepoznavanju glasa“. Iste godine upisuje master studije na Fakultetu Organizacionih Nauka, studijski program Informacioni sistemi i tehnologije, modul Informacione tehnologije.

Diplomske akademske-master studije završava 10.10.2013. sa prosečnom ocenom 10 i odbranjenim master završnim radom pod nazivom „Razvoj komunikacionih protokola za integraciju unimodalnih biometrijskih rešenja“. U novembru 2013. godine, Uroš Šošević je upisao doktorske studije na Fakultetu organizacionih nauka, studijski program Informacioni sistemi i kvantitativni menadžment – modul Informacione tehnologije.

Tečno govori engleski, a poseduje osnovna znanja ruskog, nemačkog i španskog jezika. U slobodno vreme svira gitaru i član je i potpredsednik hora „Obilić“ AKUD-a „Branko Krsmanović“. Takođe, član je uredništva multimedijalnog dodatka časopisa o informacionim tehnologijama InfoM. Uroš Šošević je član više udruženja i organizacija među kojima su:

* IEEE society, student član
* Evropska asocijacija za biometriju (EAB), član i nacionalna kontakt tačka za Srbiju
* Beogradska inicijativa za digitalnu i javnu diplomatiju (BIDD), osnivač i predsednik

***Radno iskustvo***

Uroš Šošević je 2008. izabran za studenta saradnika Laboratorije za multimedijalne komunikacije pod nadzorom profesora Dušana Starčevića. Kao demonstrator je učestvovao u izvođenju nastave iz predmeta koje pokriva Katedra za Informacione tehnologije. Od aprila 2012. godine, zaposlen je na Fakultetu organizacionih nauka kao saradnik u nastavi pri Katedri za informacione tehnologije. Od aprila 2014. godine zaposlen je na Fakultetu organizacionih nauka kao asistent na Katedri za informacione tehnologije.

Na Fakultetu organizacionih nauka, pri Laboratoriji za multimedijalne komunikacije u poslednjih nekoliko godina učestvuje u realizaciji različitih kurseva iz oblasti računarskih mreža, web razvoja i razvoja mobilnih aplikacija, koji su visoko ocenjeni od strane polaznika tih kurseva. Objavio je više radova iz oblasti informacionih tehnologija u zemlji i inostranstvu.

Nastavna aktivnost

Tokom rada na fakultetu učestvovao je u pripremi i izvođenju nastave na predmetima osnovnih studija:

* Osnove informaciono komunikacionih tehnologija
* Računarske mreže i telekomunikacije
* Uvod u informacione sisteme
* Multimediji
* Multimedijalna produkcija
* Mobilno računarstvo
* Dizajn korisničkog interfejsa,

kao i na izvođenju nastave na sledećim predmetima master akademskih studija:

* Napredne računarske mreže
* Interakcija čovek-računar
* Napredno mobilno računarstvo
* Biometrijske tehnologije
* Multimedijalne baze podataka
* Digitalni mediji
* Multimediji u marketingu.

Prilikom evaluacije od strane studenata, njegov pedagoški rad je ocenjivan visokim ocenama između 4.50 i 5.00 na skali od 1 do 5 o čemu postoji pisana evidencija na Fakultetu organizacionih nauka. U okviru rada na fakultetu, Uroš Šošević je učestvovao u razvoju mladih naučnika kroz praktična mentorstva diplomskih radova i učešće u komisijama za odbranu završnih radova. Pri katedri za informacione tehnologije je aktivan učesnik na projektu „Primena multimodalne biometrije u menadžmentu identiteta“, Ministarstva prosvete, nauke i tehnološkog razvoja, zavodni broj TR-32013.

***Bibliografski podaci***

Uroš Šošević je autor ili koautor u sledećim naučnim publikacijama:

1. **Naučni radovi**

Radovi objavljeni u vrhunskim međunarodnim časopisima (M21):

* *Miroslav Minović, Miloš Milovanović,* ***Uroš Šošević****, Miguel Ángel Conde González*, „Visualisation of student learning model in serious games“, Computers in Human Behavior, Volume 47, 2015, 98-107, ISSN 0747-5632, IF=2.694 (M21)

Radovi objavljeni u naučnim časopisima međunarodnog značaja (M23):

* *V. Stavljanin, I. Milenkovic,*  ***U. Sosevic***, (2016). Educational Website Conversion Improvement Using Gamification. International Journal of Engineering Education, 32(1), 563-573, IF2015=0.559 (M23)
* ***Uroš Šošević****, Lena Đorđević, Miloš Milovanović*, Impact of Screen Aspect Ratio on Reading Electronic Material, [International Journal of Engineering Education](http://www.researchgate.net/journal/0949-149X_International_Journal_of_Engineering_Education), Ireland, 2013, ISSN: 0949-149X, IF: 0,290 (M23)
* ***Uroš Šošević****, Ivan Milenković, Miloš Milovanović, Miroslav Minović*, Support Platform for Learning about Multimodal Biometrics, Journal of Universal Computer Science, Germany, 2013, Volume 19, Number 11 1684-1700, , ISSN: 0948-6968, IF: 0,762 (M23)

Radovi objavljeni u časopisima nacionalnog značaja (M52):

* *Bojan Kezele,* ***Uroš Šošević****, Ivan Milenković, Miloš Milovanović, Dušan Starčević*, KINECT tehnologija u biometrijskim sistemima, InfoM, Srbija, 2012, vol. 11, br. 42, str. 37-41 ISSN: 1451-4397 (M52)
* ***Uroš Šošević****, Miloš Milovanović, Miroslav Minović*, Uspostavljanje interoperabilnosti u multimodalnim biometrijskim sistemima, InfoM, Srbija, 2014, vol. 13, br. 52, str. 26-31, ISSN: 1451-4397 (M52)

Zbornici međunarodnih naučnih skupova – saopštenja štampana u celini (M33):

* *Sofija Krneta,* ***Uroš Šošević****, Dušan Starčević*, “Overview of ear based person recognition algorithms”, XV International Symposium Symorg, Serbia, Zlatibor, 2016, ISBN 978-86-7680-326-2 (M33)
* *Aleksandar Komarica,* ***Uroš Šošević****, Dušan Starčević*, “Integrating open source components for human ear feature extraction”, 1 st EWG-DSS International Conference on Decision Support System Technology, 27-29 May 2015, Belgrade, Serbia (M33)
* ***Uroš Šošević****, Miloš Milovanović, Miroslav Minović,* “Interoperability problem in multimodal biometric systems”, XIV International Symposium Symorg, Serbia, Zlatibor, 2014, ISBN 978-86-7680-295-1 (M33)
* *V. Štavljanin,* ***U. Šošević****, I. Milenković*. "Gamified educational website conversion optimization." Proceedings of the Second International Conference on Technological Ecosystems for Enhancing Multiculturality. ACM, 2014. (M33)
* *Dejan Simić,* ***Uroš Šošević****, Ivan Milenković*, Architectures of comprehensive identity and access management, EIIC, Slovakia, 2012, ISBN: 978-80-554-0551-3, ISSN: 1338-7871 (M33)
* ***Uroš Šošević****, Ivan Milenković, Bojan Kezele, Miloš Milovanović, Miroslav Minović,* elBio – framework for learning multimodal biometrics, SIIE 2012, Andorra, 2012, ISBN: 978-84-939814-7-1 (M33)

Saopštenja sa skupova nacionalnog značaja štampana u celini (M63):

* *Sofija Krneta,* ***Uroš Šošević****, Dušan Starčević*, “Prepoznavanje osobe na osnovu uha – pregled razvijenih algoritama”, Infotech 2016, Aranđelovac, Srbija, 2016 (M63)
* *Ana Dimitrijević,* ***Uroš Šošević****, Miroslav Minović*, “Razvoj kviz aplikacije upotrebom Leap Motion i Unity tehnologije ”, Infotech 2016, Aranđelovac, Srbija, 2016 (M63)
* *Sofija Krneta,* ***Uroš Šošević****, Dušan Starčević*, “Prepoznavanje rukom pisanih brojeva korišćenjem neuronskih mreža ”, ITEO 2016 Banjaluka, Bosna i Hercegovina (M63)
* *Olja Latinović,* ***Uroš Šošević****, Dušan Starčević*, “Tehnologije otvorenog koda za prepoznavanje govornika”, Infotech 2015, Aranđelovac, Srbija, 2015 (M63)
* *Milan Đorić,* ***Uroš Šošević****, Dušan Starčević*, “Softver za klasifikaciju ključnih tačaka ljudskog uha ”, ITEO 2015 Banjaluka, Bosna i Hercegovina (M63)
* *Aleksandar Čugurović,* ***Uroš Šošević****, Velimir Štavljanin*, “Izrada web korisničkog interfejsa za multimodalni biometrijski sistem transformacijom XML dokumenata u HTML5”, Infotech 2014, Aranđelovac, Srbija, 2014 (M63)
* *Katarina Lukić,* ***Uroš Šošević****, Miloš Milovanović*, “Dizajniranje korisničkog interfejsa za multimodalnu akviziciju biometrijskih podataka”, Infotech 2014, Aranđelovac, Srbija, 2014 (M63)
* *Aleksandar Komarica,* ***Uroš Šošević****, Dušan Starčević*, “Pregled tehnika za ekstrakciju karakteristika uha”, ITEO 2014 Banjaluka, Bosna i Hercegovina
* *Ivan Milenković,* ***Uroš Šošević*** *and Miroslav Minović*, “Razvojni okvir za poređenje biometrijskih algoritama”, Symopis 2014, Divčibare, Srbija, 2014 (M63)
* *Ivan Milenković, Olja Latinović,* ***Uroš Šošević****, Dejan Simić*, "Primena kriptografije u biometrijskim sistemima", Infotech, Aranđelovac, Srbija, 2013 (M63)
* ***Uroš Šošević****, Milorad Milinković, Miloš Milovanović, Miroslav Minović,* Web servisi kao sredstva za interoperabilnost u multimodalnim biometrijskim sistemima, Infotech, Aranđelovac, Srbija, 2013 (M63)
* ***Uroš Šošević****, Miloš Milovanović, Miroslav Minović, Dušan Starčević,* Primena komunikacionih protokola u multimodalnoj biometriji, iTeo, Banja Luka, Republika Srpska, 2013 (M63)
* *Dušan Starčević,* ***Uroš Šošević****, Ivan Milenković*, elBio – softver za učenje biometrije, iTeo, Banja Luka, Republika Srpska, 2012 (M63)
* *Miroslav Minović, Miloš Milovanović,* ***Uroš Šošević***, Sistemi za prepoznavanje potpisa – pregled sistema otvorenog koda, Infotech, Vrnjačka Banja, Srbija, 2012 (M63)
* *Miroslav Minović, Miloš Milovanović, Bojan Kezele,* ***Uroš Šošević***, Akvizicija biometrijskih podataka hoda pomoću KINECT tehnologije, Infotech, Vrnjačka Banja, Srbija, 2013 (M63)

1. **Tehnička rešenja (kategorija M85)**

* *Miroslav Minović, Miloš Milovanović, Velimir Štavljanin,* ***Uroš Šošević***, Novi korisnički interfejs multimodalnog biometrijskog sistema, TR-32013, 2014
* *Miroslav Minović, Miloš Milovanović,* ***Uroš Šošević****, Ivan Milenković*, Platforma za učenje o multimodalnim biometrijskim sistemima, TR-32013, 2013
* *Dušan Starčević, Milan Stanojević, Miroslav Minović, Marija Bogićević, Ivan Milenković,* ***Uroš Šošević****,* The experimental system for testing multimodal biometric procedures - A testing tool for biometric solutions, TR-32013, 2012
* *Dušan Starčević, Miroslav Minović, Miloš Milovanović, Dejan Simić, Velimir Štavljanin,* ***Uroš Šošević****,* Expanding of framework operating in network environment with multimodal biometric systems, TR-32013, 2012

1. **Udžbenici i pomoćna nastavna literatura**

* *Dušan Starčević, Miroslav Minović, Miloš Milovanović, Bojan Jovanović,* ***Uroš Šošević****, Ivan Milenković, Bojan Kezele*, Računarske mreže i telekomunikacije – praktikum, ISBN 978-86-7680-261-6, FON, Beograd, 2012 (M85)

**MIŠLJENJE I PREDLOG KOMISIJE**

Na osnovu uvida u dostavljenu dokumentaciju, komisija je utvrdila da se na konkurs za izbor jednog saradnika u zvanju asistenta za užu naučnu oblasti Informacione tehnologije u predviđenom roku prijavio samo jedan kandidat, Uroš Šošević, koji je dostavio konkursom zahtevanu dokumentaciju. Utvrđeno je da kandidat, kao student doktorskih studija na Fakultetu organizacionih nauka, ispunjava uslov za izbor u zvanje asistenta propisan Zakonom o visokom obrazovanju i Statutom Fakulteta organizacionih nauka.

Na osnovu izloženog, Komisija predlaže Dekanu i Izbornom veću Fakulteta organizacionih nauka da se Uroš Šošević izabere za saradnika u zvanju asistenta, za užu naučnu oblast Informacione tehnologije, na određeno vreme od tri godine sa punim radnim vremenom.

U Beogradu, 9.2.2017. godine.

**Komisija**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr Dušan Starčević, redovni profesor Fakulteta organizacionih nauka

Univerziteta u Beogradu – predsednik

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr Miroslav Minović, vanredni profesor Fakulteta organizacionih nauka

Univerziteta u Beogradu – član

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr Boško Nikolić, redovni profesor Elektrotehničkog fakulteta

Univerziteta u Beogradu - član